Dec 31,2015
'వే2' నుంచి సంక్షిప్త వార్తలు
హైదరాబద్‌ : ప్రముఖ ఉచిత ఎస్‌ఎంఎస్‌ల కల్పన సంస్థ వే2ఎస్‌ఎంఎస్‌ మాతృసంస్థ ఇప్పుడు తన బ్రాండ్‌ను వే2గా పునర్‌ నిర్వచించుకుంది. ఇకపై సంక్షిప్తంగా వార్తలు కూడా అందించనున్నట్లు ప్రకటించింది. హైదరాబాద్‌ కేంద్రంగా పని చేస్తోన్న ఈ సంస్థ బుధవారం వే2న్యూస్‌ను ఆవిష్కరించింది. ఇంగ్లిష్‌తో పాటు తెలుగు సహా 8 ప్రాంతీయ భాషల్లో ఈ యాప్‌ను అందిస్తున్నట్లు తెలిపింది. నగరంలో ఏర్పాటు చేసిన విలేకరుల సమావేశంలో వే2ఆన్‌లైన్‌ వ్యవస్థాపకులు రాజు వనపాల మాట్లాడుతూ వే2 పేరుతో సంస్థ ఆవిష్కరించిన కొత్త మొబైల్‌ యాప్‌ పాఠకులకు వినూత్న సమాచారం అందించనుందన్నారు. సంక్షిప్తంగా 400 పదాల్లో వార్తా సారాంశాన్ని వినియోగదార్లకు చేర్చుతామన్నారు. 2 మిలియన్‌ డాలర్ల పెట్టుబడితో ఏడాది కష్టపడి ఈ యాప్‌ను అభివృద్ధి చేశామన్నారు.వే2ఎస్‌ఎంఎస్‌లో 4.5 కోట్ల ఖాతాదార్లకు చేరామని చెప్పారు. ఇప్పటికే వే2 యాప్‌ 50 లక్షల పైగా మంది డౌన్‌లోడ్‌ చేసుకున్నారన్నారు. రోజుకు 6 లక్షల పైగా తమ సైట్‌ను సందర్శిస్తున్నారన్నారు. ప్రతి రోజు కొత్తగా 14,000 కొత్త సభ్యులు వే2ను డౌన్‌లోడ్‌ చేసుకుంటున్నారన్నారు.
మీ స్నేహితులకు రికమెండ్ చెయ్యండి